**VÝZVA NA ZAPOJENIE SA DO NÁRODNÉHO PROJEKTU**

**Pomáhajúce profesie v edukácii detí a žiakov II**

ktorý implementuje: **Metodicko-pedagogické centrum, Ševčenkova 11, P.O.BOX 58, 850 05 Bratislava 55**

spolufinancovaný fondom: **Európsky sociálny fond**

v operačnom programe: **Ľudské zdroje**

prioritná os: **1 Vzdelávanie**

špecifický cieľ: **1.1.1 Zvýšiť inkluzívnosť a rovnaký prístup ku kvalitnému vzdelávaniu a zlepšiť výsledky a kompetencie detí a žiakov**

**Vyhlasujeme materským školám, základným školám a  stredným školám v SR výzvu na zapojenie sa do uvedeného národného projektu.**

(v prípade škôl bez právnej subjektivity prihlasovanie realizuje zriaďovateľ školy)

**Výzva bude otvorená do 15. júla 2020**

**Cieľom národného projektu je podpora inkluzívneho vzdelávania a výchovy v materských, základných a stredných školách, ktoré sú zaradené do siete škôl a školských zariadení SR.**

Princípy inkluzívneho vzdelávania budú implementované vo vybraných školách, ktoré budú zaradené do projektuna základe vyplneného **prihlasovacieho formulára, motivačného listu a štatistického výkazu Škol**. Výzva je určená pre všetky školy v SR bez ohľadu na ich zriaďovateľa, t. j. štátne, verejné, cirkevné aj súkromné školy.

**Školy, ktoré aktuálne realizujú projekty v rámci výzvy „V ZŠ úspešnejší“ a/alebo „V ZŠ úspešnejší II“ sa do tejto výzvy môžu zapojiť, pričom termín zapojenia sa do národného projektu závisí do termínu ukončenia realizácie dopytovo-orientovaného projektu z týchto výziev1).**

Obdobie realizácie aktivity projektu pre vybrané školy je plánované **od 1. septembra 2020** (resp. neskôr po ukončení realizácie projektu z výzvy na dopytovo-orientované projekty) **do 31. augusta 2022.**

**Súkromné školy** zapojené do projektu nesmú byť financované prevažne zo súkromných zdrojov (súkromné zdroje nepredstavujú 50% a viac). Škola, v prípade zapojenie sa do projektu, túto skutočnosť preukážu čestným vyhlásením o vyberaní školného a o jeho výške.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. škola ukončí projekt v súlade so zmluvou o NFP, následne môže pokračovať v rámci NP Pomáhajúce profesie v edukácii detí a žiakov II.

**Školy oprávnené na zapojenie sa do projektu:**

Materské školy:

* materské školy podľa § 28 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov.

Základné školy:

* základné školy podľa § 29 školského zákona,
* základné školy pre žiakov so zdravotným znevýhodnením podľa § 4 ods. 2 vyhlášky MŠ č. 322/2008 Z. z. o špeciálnych školách.

Stredné školy:

* stredné školy podľa § 32 písm. a) až e) školského zákona.

Počas realizácie aktivít projektu bude školám v plnom rozsahu **refundovaná cena práce novoprijatých pedagogických a odborných zamestnancov**. Novovytvorené miesto musí byť zachované počas celého obdobia zapojenia sa do národného projektu**.**

**Škola si môže podľa svojich potrieb vybrať z nasledovných pracovných pozícii:**

* **pedagogický asistent alebo asistent učiteľa pre žiakov so zdravotným znevýhodnením**
* **inkluzívny tím (školský psychológ/školský špeciálny pedagóg/sociálny pedagóg)**
* **pre špeciálne školy len asistent učiteľa pre žiakov so zdravotným postihnutím**

**Nárokovateľné počty pracovných pozícií – Príloha 1**

**Výber škôl – Príloha 2**

Školy sa budú prihlasovať do projektu prostredníctvom:

1. **prihlasovacieho formulára**
2. **motivačného listu**
3. **Štatistickým výkazom podľa typu školy (**Výkaz Škol 1-01 o materskej škole / Výkaz Škol 3-01 o základnej škole/Výkaz Škol 4-01 o základnej škole pre žiakov so ŠVVP /Výkaz Škol 2-01 o strednej škole) pre potrebu stanovenia percentuálneho podielu individuálne začlenených žiakov voči celkovému počtu žiakov školy.

**Motivačný list** (v rozsahu max. dvoch strán formátu A4), v ktorom uvediete motiváciu školy na zapojenie sa do národného projektu Pomáhajúce profesie v edukácii detí a žiakov, koncepciu spolupráce PA/AU s pedagogickými zamestnancami školy a/alebo s inkluzívnym tímom podľa podmienok a potrieb danej školy. Uveďte všetky relevantné skutočnosti, ktoré môžu slúžiť ako podklad pre rozhodovanie o zaradení Vašej školy do národného projektu, víziu školy, skúsenosti pri výchove a vzdelávaní individuálne začlenených žiakov, žiakov so zdravotným znevýhodnením. Samozrejme aj Vašu predstavu o tom, ako by sa súčasná úroveň vzdelávania detí a žiakov na Vašej škole mohla zlepšiť zapojením členov inkluzívneho tímu a pedagogických asistentov/asistentov učiteľa do práce školy. V súvislosti s tým, aké zmeny/zlepšenia plánujete/očakávate v organizácii výchovno-vzdelávacieho procesu. V akých projektoch v rámci OPĽZ je aktuálne škola zapojená. V motivačnom liste uveďte aj návrh pracovných pozícií a počet pracovných úväzkov pre pedagogických asistentov alebo asistentov učiteľa a členov inkluzívneho tímu podľa kľúča uvedeného v Prílohe 1. (v prípade potreby si expertná skupina od školy môže vyžiadať doplňujúce informácie).

**Prihlasovací formulár** pre:

**Materské školy:**

<https://mpc-edu.sk/eform/submit/pop2ms>

**Základné školy:**

<https://mpc-edu.sk/eform/submit/pop2zs>

**Stredné školy:**

<https://mpc-edu.sk/eform/submit/pop-ss>

Po vyplnení a odoslaní elektronického prihlasovacieho formulára Vám bude spätne doručený prihlasovací formulár vo formáte pdf, ktorý vytlačíte a osvedčíte pečiatkou a podpisom riaditeľa školy. K prihlasovaciemu formuláru škola priloží kópiu Výkazu Škol 1-01 o materskej škole / Výkazu Škol 3-01 o základnej škole/Výkaz Škol 4-01 o základnej škole pre žiakov so ŠVVP /Výkazu Škol 2-01 o strednej škole, rovnako osvedčený podpisom a pečiatkou školy.

Kópie **(skeny)** **Prihlasovacieho formulára, Motivačného listu, a Výkazu Škol** škola odošle elektronicky na adresu [peter.dolihal@mpc-edu.sk](mailto:peter.dolihal@mpc-edu.sk); a originály (pri Výkaze potvrdenú kópiu) **odošle poštou** na dole uvedenú adresu projektovej kancelárie:

Metodicko-pedagogické centrum

Projektová kancelária NP PoP II.

Tarasa Ševčenka 11

080 20 Prešov

**(Obálku označte: Prihláška PoP II)**

## Z prihlásených škôl následne expertná skupina, ustanovená generálnou riaditeľkou MPC, transparentným spôsobom vyberie školy, s ktorými bude podpísaná Zmluva o vzájomnej spolupráci pri implementácii projektovej aktivity.

Bratislava 5. júna 2020 Tešíme sa na spoluprácu.